بایزید بسطامی

بایزید بسطامی جو شيخ أبو يزيد البسطامی اورطیفورابویزیدبسطامی کے نام سے بھی جانے جاتے ہیں، اصل نام أبو يزيد طيفور بن عيسى بن شروسان البِسطامِی اور کنیت ابو یزید ہے۔ فارس(ایران) کے صوبے بسطام میں پیداہوئے۔ بسطامی آپ کے نام کے ساتھ اسی نسبت سے لگایاجاتاہے۔ آپ کے آباؤ اجدادمجوسی تھے جو بعد میں اسلام کی طرف راغب ہو گئے۔ بسطام ایک بڑا قریہ ہے جو نیشاپور کے راستے میں واقع ہے آپ کے داداکے تین بیٹے تھے،آدم،طیفور(بایزیدکے والد)اورعلی یہ سارے بڑے ہی زاہد اور عبادت گزار تھے وفات 261 ہجری میں ہوئی۔

عظیم صوفی 
معروف ترین مسلم صوفیہ کرام میں سے ایک۔ تصوف میں ابو یزید کے استاد ابوعلی السندی نامی ایک صوفی تھے جوعربی نہیں جانتے تھے۔ بعد ازاں دنیا ترک کر دی اور بارہ سال تک جنگلوں میں ریاضت کی۔ تصوف میں آپ کا مرتبہ بہت بلند ہے۔ آپ کو علم باطن میں امام جعفر صادق کی روحانیت سے تربیت ہے جبکہ آپ کی پیدائش امام کی وفات کے بعد کی ہے۔ ان کے معتقدین کو طیفوریہ اور بسطامیہ کہا جاتا ہے۔

مقام و مرتبہ 

سید الطائفۃ جنید بغدادی نے آپ کے متعلق فرمایا بایزید ہمارے درمیاں اس طرح ہیں جس طرح ملائکہ میں حضرت جبریل۔ ۔ اور مقام توحید میں تمام بزرگوں کی انتہا آپ کی ابتدا ہے کیونکہ ابتدائی مقام میں ہی لوگ سرگرداں ہو کر رہ جاتے ہیں۔ جیسا کہ بایزیدبسطامی کا قول ہے اگر لوگ دوسو سال تک بھی گلشن معرفت میں سرگشتہ رہیں جب کہیں جاکر ان کو ایک پھول مل سکتا ہے جو مجموعی طور پر ابتدا ہی میں مجھے مل گیا  امام مناوی فرماتے ہیں کہ ابویزید بسطامی عارفین کے اماموں کے بھی امام تھے اور محققین صوفیہ کرام کے مشائخ کے شیخ تھے تمہارے لیے ان کے بارے میں جناب خانی کا یہ قول ہی کافی ہے کہ آپ انہیں سلطان العارفین کہا کرتے تھے اور ابن عربی انہیں ابو یزید اکبر کہا کرتے تھے اور انہوں نے ذکر کیا کہ آپ اپنے زمانہ کے قطب غوث تھے۔ شیخ ابو سعید کا قول ہے کہ میں پورے عالم کو آپ کے اوصاف پر دیکھتا ہوں لیکن اس کے باوجود بھی آپ کے مراتب کو کوئی نہیں جانتا ۔ جب بایزید نماز پڑھتے توان کے سینہ کی ہڈیوں سے آواز نکلتی تھی جس کو لوگ سن لیتے خدا کی ہیبت اور شریعت کی تعلیم کی وجہ سے۔ بایزید نے موت کے وقت یہ کہا ; !الہی ما ذکرتک الا عن غفلۃ وما خدمتک الا عن فترۃخدایا میں نے تجھ کو یاد نہ کیا سوائے غفلت کے اور میں نے تیری خدمت سوائے نقصان کے نہیں کی۔

وفات 
آپ نے 15 شعبان 231 ھ بسطام میں انتقال کیا۔ جبکہ یہ بھی کہا گیا کہ ان کا وصال 261ھ میں ہوا  کوئی مستقل تصنیف نہیں چھوڑی۔ چند اقوال مختلف لوگوں کی زبانی تصوف کی کتابوں میں موجود ہیں۔

تصاویر

حوالہ جات

بیرونی روابط 

 بایزید بسطامی کی سوانح اردو زبان میں
 بایزید بسطامی کا مزار ایران میں
 اطالیہ میں نقشنبدیہ خالدانیہ حقانیہ طریقہ تصوف
 امریکا اور یورپ میں نقشبندی

804ء کی پیدائشیں
874ء کی وفیات
ایرانی صوفیاء
سلسلہ نقشبندیہ
علمائے شیعیت
نقشبندی خواجگان صوفیاء
نقشبندی صوفیاء
نویں صدی کی ایرانی شخصیات
صوبہ سمنان کی شخصیات
ویکی ڈیٹا سے مطابقت رکھنے والی مختصر تفصیل